കോവിഡ് കേരളം ഇപ്പോള് നേരിടുന്ന കടുത്ത പ്രതിസന്ധി മറികടക്കും: എന്.സി.ഡി.സി ഡയറക്ടര് ഇന്ത്യയില് അടുത്ത ആറ് മാസത്തിനുള്ളില് കോവിഡ് വ്യാപനം കുറയുമെന്ന് നാഷണല് സെന്റര് ഫോര് ഡിസീസ് കണ്ട്രോള് എന്സിഡിസി ഡയറക്ടര് സുജീത് സിംഗ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കോറോണയുടെ ഒരു പുതിയ വകഭേദത്തിന് ഒറ്റയ്ക്ക് കോവിഡിന്റെ മൂന്നാം തരംഗം കൊണ്ടുവരാന് കഴിയില്ലെന്നും സുജീത് സിംഗ് പറഞ്ഞു. കോവിഡ് പകര്ച്ചവ്യാധി മിക്ക പ്രവചനങ്ങളെയും തെറ്റിച്ചിരുന്ന, എന്നാല് അടുത്ത ആറ് മാസത്തിനുള്ളില് കോവിഡ് വ്യാപനം പ്രാദേശികമായി ചുരുങ്ങും, സുജീത് സിംഗ് പറഞ്ഞതായി എന്ഡിടിവി റിപ്പോര്ട്ട് ചെയ്തു. വൈറസ്ബാധ ജനസംഖ്യയില് തുടരും എന്നാല് സാധാരണ പനി പോലെ കൈകാര്യം ചെയ്യാന് ക്രമേണ എളുപ്പമാകും. കോവിഡ് എന്ഡെമിക്ക് ഒരു നിശ്ചിത സമയത്ത് ചില പ്രദേശങ്ങളില് മാത്രം പരിമിതപ്പെടുന്ന രോഗം ആയി മാറും എന്നതുകൊണ്ട് അര്ത്ഥമാക്കുന്നത് വൈറസ്ബാധ കൈകാര്യം ചെയ്യാന് ആരോഗ്യമേഖലയ്ക്ക് കൂടുതല് എളുപ്പമാകും എന്നാണെന്ന് സുജീത് സിംഗ് പറഞ്ഞു. മരണനിരക്കും രോഗാവസ്ഥയും നിയന്ത്രണത്തിലാണെങ്കില്, നമുക്ക് രോഗം നിയന്ത്രിക്കാന് കഴിയും, അദ്ദേഹം പറഞ്ഞു, ഏതാനും ആഴ്ചകള്ക്ക് മുമ്ബ് വരെ രോഗവ്യാപനം ഉയര്ന്ന തോതില് ഉണ്ടായിരുന്ന കേരളം ഇപ്പോള് നേരിടുന്ന കടുത്ത പ്രതിസന്ധി മറികടക്കും എന്നും സുജീത് സിംഗ്. കൊറോണ വൈറസിനെതിരായ ഏറ്റവും വലിയ സംരക്ഷണമാണ് വാക്സിനേഷന് എന്ന് ഡോ സുജീത് സിംഗ് പറഞ്ഞു. 75 കോടി ആളുകള്ക്ക് വാക്സിനേഷന് നല്കിയിട്ടുണ്ട്. വാക്സിന് ഫലപ്രാപ്തി 70 ശതമാനമാണെങ്കില്, ഇന്ത്യയിലെ ഏകദേശം 50 കോടി ആളുകള്ക്ക് പ്രതിരോധശേഷി ലഭിച്ചു. ഒരൊറ്റ ഡോസ് കുത്തിവെയ്പ്പ് 3031 പ്രതിരോധശേഷി നല്കുന്നു. അതിനാല് ഒരു ഡോസ് ലഭിച്ച 30 കോടി ആളുകള്, രോഗപ്രതിരോധശേഷി കൈവരിച്ചു, അദ്ദേഹം പറഞ്ഞു. പ്രതിരോധ കുത്തിവെയ്പ്പിന് ശേഷവും ആളുകള് മാസ്ക്, സാമൂഹിക അകലം എന്നിവ പോലുള്ള കോവിഡിന് അനുയോജ്യമായ പെരുമാറ്റം പിന്തുടരണമെന്ന് വിദഗ്ദ്ധര് മുന്നറിയിപ്പ് നല്കുന്നു. പൂര്ണമായും കുത്തിവെയ്പ് എടുത്ത ആളുകളിലും 2030 ശതമാനം പേര്ക്ക് കോവിഡ് ബാധയ്ക്ക് സാദ്ധ്യത ഉണ്ടെന്നും ഡോ. സുജീത് സിംഗ് പറഞ്ഞു. കോറോണയുടെ പുതിയ വ്യതിയാനങ്ങള് മൂലമാണ് പ്രതിരോധ കുത്തിവെയ്പ്പിന് ശേഷവും രോഗബാധ ഉണ്ടാകുന്നത്. വാക്സിനേഷന് കഴിഞ്ഞ് 70 മുതല് 100 ദിവസത്തിനുള്ളില് പ്രതിരോധശേഷി കുറയാന് തുടങ്ങുമെന്ന് ശാസ്ത്രജ്ഞര് പറയുന്നു, അദ്ദേഹം വിശദീകരിച്ചു. വൈറസുമായി കൂടുതല് സമ്ബര്ക്കം ഉണ്ടാകുകയും പ്രതിരോധ കുത്തിവെയ്പ്പിലൂടെയും വൈറസ്ബാധ ക്രമേണ കുറയുമെന്ന് ഡോ. സുജീത് സിംഗ് പറഞ്ഞു. ഇന്ത്യയില് കോറോണയുടെ പുതിയ വ്യതിയാനം ഇല്ലെന്നാണ് സുജീത് സിംഗ് പറയുന്നത്. നിലവില് ആശങ്ക ഉയര്ത്തുന്ന C1.2, Mu എന്നീ കൊറോണ വ്യതിയാനങ്ങള് രാജ്യത്ത് കണ്ടെത്തിയിട്ടില്ല.